American Bowl

**American Bowl** var en serie med vennskapskamper i National Football League arrangert utenfor USA mellom 1986 og 2005.

Ligaen startet opp *American Bowl*-serien i 1986 i hovedsak for å promotere amerikansk fotball i andre land. Etter vellykkede kamper i Wembley Stadium i London ble serin utvidet til Japan. Etter 1990 ble kamepr også spilt i Montreal og Berlin for å promotere World League of American Football (senere NFL Europe) som startet opp i 1991.

## Historie
### Tidligere kamper utenfor USA
NFL-lag hadde spilt flere sesongoppkjøringskamper utenfor USA før America Bowl. Mellom 1950 og 1983 ble 13 kamper hvor NFL- eller AFL-lag spilte i utlandet. Mellom 1950 og 1961 spilte NFL-lag seks kamper mot CFL-lag hvor NFL vant alle seks kamepene. Disse ble spilt med en blanding av regler fra amerikansk og kanadisk fotball. Ett AFL-lag, Buffalo Bills spilte også i Canada, hvor de tapte 38-21 mot CFL-laget Hamilton Tiger-Cats.

Chicago Bears spilte en kamp mot new York Giants i Toronto i 1960; i hovedsak fordi en CFL-kamp i 1958 ble spilt i Philadelphia.

Fem kamper ble utspilt under samme format som American Bowl før navnet ble tatt i bruk i 1986. En av disse kampene var mellom AFL og NFL, Boston mot Detroit den 25. august 1969. To kamper ble spilt i Montreal i 1969. NFL arrangerte noen vennskapskamper i Tokyo, Japan (1976), Mexico by (1978) og London (1983) før navnet *American Bowl* ble brukt. Kampen i Tokyo ble kalt "Mainichi Star Bowl"  Kampen i London ble kalt *Global Cup*.

### American Bowl-kamper (1986–2005)
Det ble utspilt minst én *American Bowl*-kamp årlig mellom 1986 og 2003. I begynnelsen av 90-tallet ble fire spilt i året. De to lagene som deltok ble valgt av ligaen. American Bowl telte som en femte sesongoppkjøringskamp og ble spilt samme helg som Pro Football Hall of Fame Game, og hadde ingen effekt på lagenes terminliste for sesongoppkjøringen.

Det høyeste tilskuertallet for en American Bowl-kamp ble oppnådd i Mexico by den 15. august 1994, da 112 376 tilskuere møtte opp for Governor's Cup-kampen mellom Dallas Cowboys og Houston Oilers.

Kampen i 1996 ble spilt i Monterrey i Estadio Universitario. I 1997 ble en kamp spilt i Dublin, Irland og en i Toronto, mellom Buffalo og Green Bay.

Tre kamper ble spilt i 1998, to i 2000, og i årene etter ble det spilt en kamp i året. Det var ingen American Bowl-kamper i 2004, og fra 2000 til 2005 ble alle kampene spilt enten i Mexico eller Japan.

To kamper fra 1988, i Montreal og Göteborg, samt en kamp i 1993 i Toronto blir ikke sett på som American Bowl-kamper. De ble ikke arrangert av NFL, og det var istedenfor hjemmelaget som valgte å spille ut kampen der. Montreal avholdt American Bowl i 1990. Byen hadde ikke et CFL-lag etter at Montreal Alouettes hadde blitt nedlagt i 1987, og Baltimore Stallions flyttet til byen i 1996. Montreal Machine deltok i World League of American Football i 1991 og 1992.

### Etter American Bowl

Den siste American Bowl-kampen ble arrangert i 2005. NFLs kommissær Roger Goodell erklærte at ligaen ville bevege seg bort fra å spille sesongoppkjøringskamper i utlandet, samt legge ned NFL Europe, til fordel for å spille seriespillkamper i andre land.

Prseasonkampen som skulle utsplles i august 2007 mellom New England Patriots og Seattle Seahawks i Beijing National Stadium fikk navnet *[[China Bowl]]* istedenfor *American Bowl*; kampen ble først utsatt til 2009 før den ble avlyst.

Den første seriespill-kampen spilt utenfor USA ble avhold 2. oktober 2005 i Estadio Azteca i Mexico by og satte seriespillrekord for tilskuertall da 103 467 personer møtte opp for kampen. Arizona Cardinals vant 31-14 mot San Francisco 49ers. New York Giants og Miami Dolphins spilte en kamp i Wembley Stadium i London den 28. oktober 2007 (Giants vant 13-10) i den første seriespillkampen utenfor Nord-Amerika. San Diego Chargers møtte New Orleans Saints i London i oktober 2008. Disse kampene fikk navnet NFL International Series. I tillegg til disse kampene begynte Buffalo Bills Bills Toronto Series, hvor de spiller både sesongoppkjørings- og seriespillkamper i Toronto; Miami Dolphins slo Bills 163 i den første av disse kampene den 7. desember 2008. Serien varte fra 2008 til 2013.

## Liste over kamper

## Stilling
Resultater

## Se også
* Liste over National Football League-kamper spilt utenfor USA

## Referanser


## Kilder
*
*
*